Neuvoston asetus (ETY) N:o 1319/85, annettu 23 päivänä toukokuuta 1985, yhteisön hedelmä- ja vihannesalan säännösten soveltamista koskevien valvontakeinojen vahvistamisesta



Virallinen lehti nro L 137 , 27/05/1985 s. 0039 - 0040

Suomenk. erityispainos Alue 3 Nide 18 s. 0180

Espanjank. erityispainos: Luku 03 Nide 34 s. 0235

Ruotsink. erityispainos Alue 3 Nide 18 s. 0180

Portugalink. erityispainos: Luku 03 Nide 34 s. 0235



NEUVOSTON ASETUS (ETY) N:o 1319/85, annettu 23 päivänä toukokuuta 1985, yhteisön hedelmä- ja vihannesalan säännösten soveltamista koskevien valvontakeinojen vahvistamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että hedelmiä ja vihanneksia koskevissa yhteisön säännöksissä, erityisesti hedelmä- ja vihannesalan yhteisestä markkinajärjestelystä 18 päivänä toukokuuta 1972 annetussa neuvoston asetuksessa (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1332/84(), on laatuvaatimusten noudattamisen valvontaa ja tuotteiden hintojen toteamista koskevia säännöksiä, joiden oikea ja yhdenmukainen soveltaminen on välttämätöntä markkinoiden moitteettoman hallinnan mahdollistamiseksi, laatuvaatimusten ja hintojen toteamista koskevien yhteisön säännösten noudattamisesta on tehtävä perusteellisia tarkastuksia; jäsenvaltioiden omasta aloitteestaan tekemien ja edelleen välttämättömien tarkastusten täydentämiseksi olisi säädettävä komission virkamiesten tekemistä tarkastuksista ja komission mahdollisuudesta pyytää apua jäsenvaltioilta, ja komission virkamiesten toimivalta ja heidän toimintansa rajat on syytä määritellä, ON ANTANUT TÄMÄN ASETUKSEN: 1 artikla 1. Komissio voi päättää tarkastusten toteuttamisesta yhdessä kyseisen jäsenvaltion viranomaisten kanssa, sanotun kuitenkaan rajoittamatta jäsenvaltioiden viranomaisten tekemiä tarkastuksia, seuraavilla aloilla: P yhteisössä tuoreina kaupan pidettävien ja kolmansien maiden kanssa käytävään kauppaan kuuluvien tuotteiden laatuvaatimusten mukaisuuden tarkastaminen, P asetuksen (ETY) N:o 1035/72 liitteessä II tarkoitettujen ja 15 ja 15 a artiklan mukaisesti markkinoilta pois vedettyjen sekä mainitun asetuksen 19 ja 19 a artiklan mukaisesti ostettujen tuotteiden laatuvaatimusten tai joidenkin niiden vaatimustenmukaisuuden tarkastaminen, P jalostusteollisuudelle myytävien hedelmien ja vihannesten laaduntarkastus, jos näille tuotteille on annettu yhteiset laatuvaatimukset tai -luokat, erityisesti yhteisön tukien myöntämistä varten, P sanotun asetuksen 17 ja 24 artiklassa tarkoitettujen hintojen noteeraamisen tarkastaminen. 2. Komission päätöksessä annetaan tarkastuksen kohde ja tarkoitus sekä vahvistetaan tarkastuksen alkamispäivämäärä. 2 artikla Komission on ilmoitettava hyvissä ajoin 1 artiklassa tarkoitettujen tarkastustoimien aloittamisesta sille jäsenvaltiolle, jonka alueella nämä toimet suoritetaan. Se osoittaa tarkastukseen parhaiten soveltuvat paikat ja vahvistaa yhdessä kyseisen jäsenvaltion toimivaltaisten viranomaisten kanssa sovellettavat yksityiskohtaiset säännöt. 3 artikla 1. Yhdessä kyseisen jäsenvaltion viranomaisten kanssa toteutettavien tarkastusten tekemiseksi komission virkamiehet esittävät kirjallisen valtuutuksen, jossa määritellään heidän henkilöllisyytensä ja asemansa sekä näiden tarkastusten kohde ja tarkoitus. 2. Komission virkamiehillä on tehtäviään 1 artiklan mukaisesti suorittaessaan seuraavat oikeudet ja valtuudet: a) päästä kaikkiin tarkastustoimiin mahdollisesti liittyviin tiloihin, paikkoihin, laitoksiin ja kulkuneuvoihin; b) pyytää selvityksiä kyseisiltä toimijoilta; c) päästä tarvittaessa käsiksi 1 artiklassa tarkoitettuja tuotteita ja hintoja koskeviin asiakirjoihin. 3. Komission virkamiesten on: a) omaksuttava tarkastusten kestäessä yhdenmukainen suhtautuminen niihin sääntöihin ja käytäntöihin, jotka velvoittavat jäsenvaltioiden virkamiehiä; b) noudatettava vaitiolovelvollisuutta. 4 artikla 1. Hedelmien ja vihannesten tuottajien, heidän järjestöjensä tai järjestöjensä yhteenliittymien, hedelmä- ja vihanneskauppiaiden sekä kaikkien hedelmien ja vihannesten oston ja myynnin kanssa tekemisissä olevien elinten on suostuttava 1 artiklassa tarkoitettuihin tarkastuksiin. 2. Tarkastusten toteuttamiseksi yhdessä 3 artiklan 1 kohdan mukaisesti sen jäsenvaltion toimivaltaisten viranomaisten, jonka alueella tarkastus on määrä tehdä, on avustettava komission virkamiehiä näiden tehtävien suorittamisessa. 5 artikla Neuvosto antaa tarvittaessa komission ehdotuksesta yksityiskohtaiset säännöt tämän asetuksen soveltamisesta perustamissopimuksen 43 artiklan 2 kohdassa määrättyä äänestysmenettelyä noudattaen. 6 artikla Tämän asetuksen perusteella tehtyjen tarkastusten päättyessä komissio antaa kertomuksen tehdyistä havainnoista sitä pyytäneelle jäsenvaltiolle, jonka alueella tarkastus on tehty. Se esittää Euroopan parlamentille ja neuvostolle vuosittain ennen 1 päivää heinäkuuta kertomuksen tämän asetuksen perusteella tehdyistä tarkastuksista. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 1985. Neuvoston puolesta Puheenjohtaja C. SIGNORILE () EYVL N:o C 67, 14.3.1985, s. 38 () EYVL N:o C 94, 15.4.1985 () EYVL N:o L 118, 20.5.1972, s. 1 () EYVL N:o L 130, 16.5.1984, s. 1